**РЕШЕНИЕ**

**за прекратяване възлагането на обществена поръчка на стойност по чл. 20, ал. 3, т. 2 от ЗОП**

**№ 944**

**гр. Джебел, 05.09 2019г.**

На основание чл. 195, във връзка с чл. 193 и чл. 110, ал. 1, т. 5 от Закона за обществените поръчки

**ПРЕКРАТЯВАМ:**

**I.** Възлагането на обществена поръчка с предмет: **„Предоставяне на консултантски услуги по управление и отчитане на проект** **„Реконструкция, рехабилитация и благоустрояване на улици в с. Припек, гр. Джебел в кв. Младост и в кв. Брягово, общ. Джебел, обл. Кърджали“ и последващо управление при одобрение на проекта“**, провеждано чрез събиране на оферти с обява, публикувана в Регистъра на обществените поръчки под номер **9091781** от дата 26.08.2019 г**.**

**Фактически основания:** При възлагане на обществената поръчка е определен срок за получаване на оферти, който е съобразен с обема и сложността на поръчката. В настоящия случай е публикувана Обява в Регистъра на обществените поръчки под номер **9091781** от дата 26.08.2019г., като срокът за получаване на оферти е до 17:00 часа на 06.09.2019 г. Възложителят, при възлагане на поръчката, не е съобразил, че последният ден от срока за получаване на оферти, какъвто е в случая 6-ти септември, е неприсъствен ден, официален празник, съгласно чл. 154, ал. 1 от КТ.Неправилно определеният срок за получаване на оферти влияе върху законосъобразността на провеждането на обществената поръчка като цяло, което обстоятелство на този етап не би могло да бъде отстранено.

В чл. 110, ал. 1 от ЗОП са посочени задължителните основания за прекратяване на процедурата, които са извън оперативната самостоятелност на възложителя, като едно от тези основания е това по т. 5 на разглежданата разпоредба, а именно наличието на обективни обстоятелства, представляващи нарушения при откриването и провеждането на обществената поръчка, което не може да бъде отстранено без това да промени условията, при които е обявена процедурата. Предвид императивния характер на нормата, настоящата обществена поръчка следва да бъде прекратена на посоченото основание.

**II.** На основание чл. 193 от ЗОП съобщение за прекратяване възлагането на обществената поръчка заедно с настоящото решение да бъдат публикувани в електронната преписка на поръчката в Профила на купувача на електронната страница на Община Джебел на адрес: [https://www.dzhebelbg.com/?pid=5,18&pk\_type=2%20раздел](http://www.aop.bg/v71_pp.php?mode=view2&id=9089949).

**III.** На основание чл. 96, ал. 4 от ППЗОП информацията за обществената поръчка да се оттегли от Портала на обществените поръчки.

 **IV.** Настоящото решение не подлежи на обжалване с оглед приложното поле на чл. 196, ал. 1 и ал. 5 от ЗОП.

 **ВЪЗЛОЖИТЕЛ:** : **/П/ /П/**

/Заличени обстоятелства по чл. 5, б. „в“ от Регламент ЕС 679/2016/

 **Бахри Юмер**

 **Кмет на Община Джебел**